Document ID: 31995R0704

KOMISSION ASETUS (EY) N:o 704/95,
annettu 30 päivänä maaliskuuta 1995,
banaanien tuontitodistusten antamisesta tariffikiintiön mukaisesti vuoden 1995 toiseksi vuosineljännekseksi ja uusien hakemusten jättämisestä (Eta:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
komission asetuksessa (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 702/95 (4), säädetään banaanin tuontia yhteisöön koskevan järjestelmän soveltamista koskevista yksityiskohtaisista säännöistä; komission asetuksessa (EY) N:o 478/95 (5) säädetään asetuksen (ETY) N:o 404/93 18 ja 19 artiklassa säädetyn tariffikiintiöjärjestelmän soveltamisen täydentävistä yksityiskohtaisista säännöistä,
asetuksen (ETY) N:o 1442/93, sellaisena kuin se on muutettuna asetuksella (EY) N:o 478/95, 9 artiklan 3 kohdassa säädetään, että jos määrät, joille tuontitodistuksia haetaan yhden tai usean toimijaluokan nimissä tietylle vuosineljännekselle ja tietylle alkuperäalueelle, tapauksen mukaan asetuksen (EY) N:o 478/95 liitteessä I mainitulle maalle tai maaryhmälle, ylittävät tuntuvasti vahvistetut ohjeelliset määrät, on vahvistettava hakemuksiin sovellettava vähennysprosentti; tätä säännöstä ei kuitenkaan sovelleta hakemuksiin, jotka koskevat enintään 150 tonnin suuruista määrää,
tuonnin ohjeelliset määrät vahvistetaan tariffikiintiöjärjestelmän mukaan komission asetuksella (EY) N:o 480/95 (6) vuoden 1995 toiseksi vuosineljännekseksi asetuksen (ETY) N:o 404/93 9 artiklan 1 kohdan mukaisesti,
määrien osalta, joille todistuksia haetaan ja jotka ovat tapauksen mukaan kyseiseksi vuosineljännekseksi vahvistettuja ohjeellisia määriä pienempiä tai eivät ylitä niitä merkittävästi, todistuksia voidaan antaa koko haetuille määrille; tiettyjen alkuperien osalta haetut määrät kuitenkin ylittävät merkittävästi ohjeelliset määrät tai asetuksen (EY) N:o 478/95 liitteessä vahvistetut osuudet; tämän vuoksi olisi määriteltävä vähennysprosentti, jota sovelletaan jokaiseen kyseistä alkuperää tai kyseisiä alkuperiä ja kyseistä todistusluokkaa koskevaan todistushakemukseen,
Nicaragua ja Kolumbia ovat esittäneet yhteisen hakemuksen vuoden 1995 tuonnin tariffikiintiöosuutensa siirtämiseksi Uruguayn kierroksen monenvälisissä kauppaneuvotteluissa tehdyn banaanin puitesopimuksen mukaisesti; osapuolten sopimus ja kiintiön siirto vahvistetaan komission asetuksella (EY) N:o 703/95 (7); mainitun siirron tehokkaaksi soveltamiseksi vuoden 1995 toisella vuosineljänneksellä olisi säädettävä Kolumbiasta peräisin olevien banaanien tuontitodistushakemusten jättöajasta,
olisi määritettävä enimmäismäärä, jolle tällaisia todistushakemuksia voidaan jättää, ottaen huomioon asetuksessa (EY) N:o 480/95 vahvistetut ohjeelliset määrät ja 8 päivästä 14 päivään maaliskuuta 1995 kestäneen hakemusten jättöajan päätyttyä hyväksytyt hakemukset; olisi palautettava mieliin, että asetuksen (ETY) N:o 404/93 täydentävistä yksityiskohtaisista soveltamissäännöistä yhteisön alueelle tuotavien banaanien tariffikiintiöjärjestelmän osalta ja asetuksen (ETY) N:o 1442/93 muuttamisesta annetun asetuksen (EY) N:o 478/95 säännöksiä on sovellettava,
hallinnollisista syistä olisi siirrettävä vuoden 1995 toisen neljänneksen todistusten myöntämiselle komission asetuksessa (EY) N:o 439/95 (8) vahvistettua määräpäivää,
tämän asetuksen säännösten on tultava voimaan viipymättä, jotta todistukset voidaan antaa niin pian kuin mahdollista, ja
banaanin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 ja 19 artiklassa säädetyn banaanien tuontiin sovellettavan tariffikiintiön mukaisesti annetaan tuontitodistukset vuoden 1995 toiseksi vuosineljännekseksi:
a) alkuperiä "Dominikaaninen tasavalta", "Norsunluurannikko" ja "Muut" koskevien todistushakemusten osalta hakemuksessa mainitulle määrälle muutettuna vastaavasti vähennyskertoimilla 0,4611, 0,7876 ja 0,6145,
b) todistushakemuksessa mainitulle määrälle, jos se on enintään 150 tonnia.
2 artikla
1. Asetuksen (EY) N:o 478/95 2 artiklan 2 kohdan perusteella uusia todistushakemuksia ja Itävallan, Ruotsin ja Suomen alueelle sijoittuneiden toimijoiden uusia lupahakemuksia, jotka koskevat Kolumbiasta peräisin olevien banaanien tuontia vuoden 1995 toisella vuosineljänneksellä, voidaan jättää 10 työpäivän määräajassa tämän asetuksen julkaisemisesta 21 120 tonnin kokonaismäärän edestä.
2. Toimija ei voi jättää hakemusta, joka koskee asetuksen (EY) N:o 480/95 2 artiklassa ja Itävallan, Ruotsin ja Suomen alueille sijoittuneiden toimijoiden osalta komission asetuksen (EY) N:o 479/95 (9) 1 artiklassa vuoden 1995 toiselle vuosineljännekselle vahvistettua enimmäismäärää suurempaa määrää, ottaen huomioon kyseiselle toimijalle samaksi vuosineljännekseksi jo annetut tuontitodistukset tai -luvat.
3. Jäsenvaltioiden on ilmoitettava komissiolle 1 kohdassa vahvistetun määräajan päättymistä seuraavien kolmen työpäivän kuluessa määrät, joille on jätetty hakemuksia 1 kohdan mukaisesti.
4. Komissio määrittää tarvittaessa välittömästi kuhunkin hakemukseen sovellettavan vähennyskertoimen.
3 artikla
Määrät, joille tuontitodistuksia voidaan vielä antaa vuoden 1995 toiseksi vuosineljännekseksi, vahvistetaan liitteessä.
4 artikla
Korvataan asetuksen (EY) N:o 439/95 2 artiklan 2 kohdassa päivämäärä "28 päivänä maaliskuuta 1995" päivämäärällä "7 päivänä huhtikuuta 1995".
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1995.

Labels: 3
17